Lav et referat af nedenstående tekst:

Tekst:
Juryen har på den vigtigste fagmesse for byggevarer, BYGGERI '16, tirsdag kåret Hobro-virksomheden Knauf som vinder af Energiprisen. Knauf får prisen for deres Knauf Comfortboard. Comfortboard er en gipsplade med den egenskab, at den kan optage og afgive varme. Gipspladen regulerer dermed temperaturen i et rum på en energineutral og miljøvenlig måde. Gipskernen indeholder PCM-perler, der har en kerne af voks. Overstiger temperaturen i rummet 23 celcius optager perlerne varmen, mens de frigiver varmen igen, når temperaturen falder. Fagmessen bliver afholdt i Messe C i Fredericia, hvor op mod 30.000 byggefolk deltager. Der blev desuden uddelt en energipris til Troldtekt A/S for deres tredimensionelle loft- og vægbeklædning af træbeton, mens miljøprisen gik til iTools I/S for deres CleanSpace-turbomaske, der giver håndværkere et arbejdsmiljø uden giftige stoffer i indåndningsluften. Prismodtagerne er udvalgt af en nomineringskomite med repræsentanter fra samtlige byggeriets parter.

Referat:
Producenten af gipsplader får pris for produkt, der optager og afgiver varme.